cyanic-selkie/wikianc huggingface dataset:
Evangelísk-lúthersk kirkja
Íslenska þjóðkirkjan er langstærsta evangelísk-lútherska kirkjan á Íslandi. Nokkur minni trúfélög eru einnig evangelísk-lúthersk, stærst þeirra Fríkirkjan í Reykjavík og Fríkirkjan í Hafnarfirði.
Fjármálaverkfræði
Fjármálaverkfræði er undirgrein verkfræðinnar með áherslu á stærðfræðilega útreikninga fjármálaafurða og fjármálamarkaða. Verkfræðilegum aðgerðum eins og hermun, aðgerðagreiningu, tölfræði, stærðfræðilíkönum og fleiru er beitt til að leysa flókin vandamál ört vaxandi fjármálamarkaða.
Fjármálaverkfræði eru tiltölulega ný fræði fyrir Íslendingum sem hefur verið að ryðja sér til rúms undanfarið. Hér verður stuttlega fjallað um þessa fræðigrein.
Starfsvettvangur
Helstu störf fjármálaverkfræðinga felast í áhættustýringu, eignastýringu, afleiðu viðskiptum og fjárstýringu. Tækifærin eru þó mun fleiri, þetta eru einungis helstu sérsvið fjármálaverkfræðinga.
Fjármálaverkfræði á Íslandi
Fjármálaverkfræði er frekar nýleg grein á Íslandi. Á Íslandi hófst kennsla í fjármálaverkfræði við Háskólann í Reykjavík haustið 2005, fyrstu nemendurnir úr grunnnámi (BSc.) voru því útskrifaðir vorið 2008.
Háskóli Íslands byrjaði að bjóða upp á framhaldsnám (MS) í fjármálaverkfræði haustið 2007. Háskólinn í Reykjavík tók einnig upp MS nám í fjármálaverkfræði haustið 2008.
Grunnnám í fjármálaverkfræði er nú hægt að stunda við Háskólann í Reykjavík og meistaranám bæði við Háskólann í Reykjavík og Háskóla Íslands.
Starfsheitið verkfræðingur
Starfsheitið verkfræðingur er lögverndað starfsheiti á Íslandi, því þarf tilskilin leyfi til að kalla sig verkfræðing. Ef viðkomandi er með BSc. í verkfræði eða sambærilegu fagi og MS á sama fagsviði eða svipuðu getur hann sótt um lögverndaða starfsheitið verkfræðingur hjá Verkfræðingafélagi Íslands. Matsnefnd VFÍ fer yfir umsóknina og ákveður hvort umsækjandi sé hæfur eður ei.
Framlög til fjármálaverkfræðinnar
Fischer Black, Robert C. Merton og Myron Scholes eiga eitt helst framlag til fjármálaverkfræðinnar. Þeir fundu upp hina merku Black and Scholes formúlu sem er hornsteinn afleiðu útreikninga.
Kai Nielsen
Kai Nielsen (fæddur 15. mai 1926; d. 7. april 2021) var kanadískur heimspekingur og prófessor emeritus við háskólann í Calgary. Hann kennir um þessar mundir heimspeki við Concordia-háskólann í Montreal í Kanada. Nielsen kenndi áður við New York-háskóla (NYU).
Nielsen fæst einkum við heimspeki heimspekinnar, siðfræði, félagslega heimspeki og stjórnspeki. Hann hefur einnig skrifað um trúarheimspeki, en hann er yfirlýstur trúleysingi. Hann er einnig þekktur fyrir að verja nytjastefnu gegn gagnrýni Bernards Williams.
Nielsen lauk B.A.-gráðu frá Norður-Karólínuháskóla í Chapel Hill og doktorsgráðu frá Duke-háskóla. Hann hefur samið 32 bækur og á fimmta hundrað greina. Hann var einn stofnenda Canadian Journal of Philosophy.
Johann Bayer
Bayer átti sér nokkur áhugamál fyrir utan vinnu sína, þar á meðal fornleifafræði og stærðfræði. Hann er þó þekktastur fyrir verk sín á sviði stjörnufræði, sérstaklega greiningu hans á legu hluta á himinhvolfinu. Hann var ókvæntur og lést árið 1625.
Frægasta verk Bayers var stjörnuatlasinn Uranometria Omnium Asterismorum (Kort yfir allar stjörnusamstæðurnar), gefinn út í fyrsta skipti í Ágsborg árið 1603 og tileinkaður tveimur háttsettum borgarbúum. Þessi var fyrsti atlasinn sem sýndi allt himinhvolfið, en hann var byggður á vinnu Tycho Brahe, og hugsanlega hafði Bayer fengið innblástur frá stjörnuatlas Alessandro Piccolomini De le stelle fisse (Um fastastjörnur) sem gefinn var út árið 1540. Samt voru 1.000 fleiri stjörnur í atlas Bayers. Í Uraniometria var kynnt til sögunnar nýtt nafnakerfi fyrir stjörnur (Bayer-heiti). Auk þess kynnti hann tólf ný stjörnumerki úr suðurhvolfi himinsins sem Grikkjum og Rómverjum var ekki kunnugt um.
Tunglgígurinn Bayer var nefndur eftir honum.
Látrar
Látrar á Látraströnd í Suður-Þingeyjarsýslu eru eyðibýli. Bærinn dró nafn sitt af sellátrum og kallaðist reyndar Sellátur til forna (í Jarðabók Árna Magnússonar og Páls Vídalín), og er nefndur Hvallátur í Landnámabók. Frá Látrum var mikil útgerð áður fyrr, og var bærinn ein mesta miðstöð hákarlaútgerðar á Íslandi. Þar er í dag slysavarnarskýli, og sjást miklar tóftir af bæjarhúsum og verbúðum frá fyrri tíð. Lending er þokkaleg fyrir litla báta. Tún eru í meðallagi stór, en mun stærri en á öðrum eyðijörðum Látrastrandar. Frá Látrum er fær landleið í suður yfir Látrakleifar, torfær á sumrin og mjög illfær á vetrum. Í austur er leið yfir Uxaskarð til Keflavíkur. Norður af Látrum er fjallið Gjögur.
Rare Exports: A Christmas Tale
Myndin fjallar um fólk sem á heima í nágrenni fjallsins Korvatunturi sem uppgötver leyndarmálið um jólaseininn. Myndin er byggð á stuttmynd frá 2003: Rare Exports Inc. og framhaldi hennar Rare Exports: The Official Safety Instructions (2005) eftir Jalmari Helander og Juuso Helander, en báðar fjalla um fyrirtæki sem veiðir villta jólasveina og þjálfar til útflutnings um heiminn.
Myndin hefur fengið 6,6 í einkunn á IMDb og 89 á Rotten tomatoes.
Hin virta leikkona Cate Blanchett hefur nefnt myndina sem eina af uppáhaldsmyndum sínum.
Melódía
Melódía getur átt við:
Nýund
Nýund er þrettánda ljóðabók Geirlaugs Magnússonar. Bókin var gefin út árið 2000 af Valdimar Tómassyni. Mynd á kápu er eftir Sigurlaug Elíasson.
Eysteinn Rauðúlfsson
Eysteinn Rauðúlfsson var landnámsmaður í Eyjafirði. Hann nam land á Þelamörk, frá Bægisá að Kræklingahlíð, og bjó á Skipalóni.
Samkvæmt Landnámabók var Eysteinn sonur Rauðúlfs Öxna-Þórissonar. Ekki er getið um konu hans en sonur hans er sagður hafa verið Gunnsteinn á Skipalóni, faðir Halldóru, konu Víga-Glúms.
.zw
.zw er þjóðarlén Simbabve.
Tenglar
Toppdomän
1821-1830
1821-1830 var 3. áratugur 19. aldar.
Campanula celsii
Campanula celsii er tegund af klukkuætt (Campanulaceae), ættuð frá Grikklandi.
Líkamsbreyting
Líkamsbreyting á við viljandi breytingu á mannslíkamanum. Einstaklingur breyta líkönununum sínum af ýmsum ástæðum, annaðhvort læknisfræðilegum eða ekki. Líkamsbreytingar má útfæra til að bæta sjálfsmynd einstaklings (þ.e. af ólæknisfræðilegum ástæðum), en dæmi um slíkar breytingar eru húðflúr, húðgötun og lýtalækningar svo sem brjóstastækkun. Munur er á þessum líkamsbreytingum og læknisfræðilegum líkamsbreytingum eins og fegrunaraðgerðum sem er ætlað til að bæta lífsgæði einstaklings.
Tads­ísk­a karlalandsliðið í knattspyrnu
Tads­ísk­a karlalandsliðið í knattspyrnu er fulltrúi Tadsíkistan í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni heimsmeistaramóts.
Yuichiro Nagai
Yuichiro Nagai (fæddur 14. febrúar 1979) er japanskur knattspyrnumaður. Hann spilaði 4 leiki og skoraði 1 mark með landsliðinu.
Phoenix, Arizona
thumb|right|200px|Phoenix thumb|Svipmyndir. Phoenix er höfuðborg Arizona-ríkis í Bandaríkjunum. Hún er jafnframt stærsta borg ríkisins og sjötta stærsta borg Bandaríkjanna. Íbúar voru tælega 1,6 milljónir árið 2020. Á Phoenix stórborgarsvæðinu bjuggu tæplega 4,85 milljónir en Phoenix stórborgarsvæðið er það 13. stærsta í Bandaríkjunum.
Körfuknattleiksliðið Phoenix Suns er þekktasta íþróttafélagið.
Bombus sitkensis
Bombus sitkensis er tegund af humlum, útbreidd í vesturhluta N-Ameríku.
Freysfura
Pinus jeffreyi er Norður-Amerísk fura sem finnst aðallega í Kaliforníu, en einnig vestast í Nevada, suðvestur Oregon, og norður Baja California. Hún er nefnd til heiðurs grasafræðingnum John Jeffrey.
Lýsing
Freysfura er stórvaxin fura sem verður 25 til 40 m há, einstaka sinnum að 53m, en minni þegar hún vex við eða á trjálínu. Barrnálarnar eru þrjár saman í búnti, gildar, blá-grágrænar, 12 til 23 sm langar. Könglarnir eru 12 til 24 sm langir, dökkfjólubláir óþroskaðir, fölbrúnir við þroska, með með þunnar köngulskeljar með stuttum hvasst innsnúnum gaddi. Fræin eru 10 til 12 mm löng með stórum (15 til 25mm) væng.
Pinus jeffreyi er náskyld gulfuru (Pinus ponderosa) og er svipuð í útliti. Eitt af því sem greinir á milli þeirra eru könglarnir. Each has barbs at the end of the scales. The sharp Könglarnir á Pinus jeffreyi eru með gadda á köngulskeljunum sem snúa inn, svo köngullin virkar sléttur þegar strokið er niður eftir honum. Gaddarnir á köngulskeljum Pinus ponderosa snúa út, svo könglarnir eru hrjúfir og stingandi þegar haldið er á þeim. Annað sem greinir á milli þeirra er að barrið á Pinus jeffreyi blágrænt til stálblátt, og minna skærgrænt en á Pinus ponderosa, einnig eru könglarnir gildari og þyngri með stærri fræjum en á gulfurunni. Pinus jeffreyi að einhverju leiti er hægt að greina á berkinum hvor er hvor, en gulfura er með grófari (stærri plötur) og rauðleitari börk.
Lyktin af Pinus jeffreyi er ýmist talin líkjast vanillu, sítrónu, ananas, fjólum, eplum, og, nokkuð oft, rjómakaramellu; Hægt er að finna lyktina með því að brjóta af sprota eða kremja nálar, eða þefa á milli barkarplatanna. Lyktin kemur til vegna óvenjulegrar samsetningar kvoðunnar, en hún er næstum hreint heptan.
Stærsta freysfuran að viðarmagni er "Eureka Valley Giant", í Stanislaus National Forest. Bolurinn hefur mælst 193 m3 tilmburs, og 2,5m í þvermál.
Útbreiðsla og búsvæði
Pinus jeffreyi er frá suðvestur Oregon suður um mestalla Kaliforníu (aðallega í Sierra Nevada), til norður Baja California í Mexíkó. Þetta er háfjallategund; í norðurhluta svæðisins vex hún víða í 1500 til 2100 m hæð, og í 1800 til 2900 m hæð á suðurhluta svæðisins.
Freysfura þolir meira álag (stress tolerant) en gulfura. Hærra uppi, í næringarsnauðari jarðvegi, kaldara loftslagi og þurrara, tekur freysfura við af gulfuru sem ríkjandi trjátegund. Pinus jeffreyi þolir einnig serpentine soil og er oft ríkjandi þar.
Nytjar
Viður Pinus jeffreyi er svipaður viði gulfuru, og er með sömu nytjar. Einstakur hreinleiki n-heptans sem er einangrað úr kvoðu Pinus jeffreyi leiddi til að n-heptan var valið núllpunktur oktantölu bensíns.
Þar sem kvoðan inniheldur aðallega n-heptan, er Pinus jeffreyi léleg uppspretta terpentínu. Áður en Pinus jeffreyi var greind frá gulfuru sem sjálfstæð tegund 1853, lentu þeir sem eimuðu kvoðuna í gulfuru í óútskýrðum sprengingum við eiminguna, sem skýrist af mismunandi efnainnihaldi kvoðu tegundanna.
1811-1820
1811-1820 var 2. áratugur 19. aldar.
San Jose
thumb|right|200px|Miðbær San Jose San Jose er borg í Kaliforníu í Bandaríkjunum. San Jose er þriðja stærsta borg Kaliforníu og tíunda stærsta borg Bandaríkjanna. Íbúar voru rúmlega rúm milljón árið 2020. San Jose liggur í Silicon Valley sunnan San Francisco-flóans í norðanverðri Kaliforníu.
Bollnäs
thumb|right|240px|[[Bollnäs kirkja]] Bollnäs er borg í Sveitarfélaginu Bollnäs í Svíþjóð. Þar búa 12 842 manns (2010).
Glæsibær
Glæsibær getur átt við um:
1801-1810
1801-1810 var 1. áratugur 19. aldar.
Magnús Eiríksson
Magnús Eiríksson (f. 5. júní 1806 á Skinnalóni í Norður-Þingeyjarsýsla á Íslandi – d. 3. júlí 1881 í Kaupmannahöfn, Danmörku) var íslenskur guðfræðingur í Kaupmannahöfn.
Æviágrip
Faðir hans var Eiríkur Grímsson (†1813), bóndi á Skinnalóni, og móðir Magnúsar var Þorbjörg (†1841), dóttir síra Stefáns Láritssonar Schevings, sem var prestur á Presthólum í Þingeyjarsýslu 1794-1825. Árið 1831 fer hann til Danmerkur og tók við háskólann (examen artium) með bezta vitnisburði sama ár. Þegar hann hafði verið eitt ár við háskólann, tók hann "annað háskólaprófið", og sneri sér því næst með kappi að guðfræðinni, og leysti af hendi embættispróf í 28. apríl 1837 með bezta vitnisburði.
Allium xiangchengense
Allium xiangchengense er tegund af laukætt frá Sichuan héraði í suður Kína. Hún vex þar upp í 3300 m hæð.
Allium xiangchengense er með þykkar og kjötkenndar rætur og myndar hnaus af mjóum laukum mjórri en 5 mm í þvermál. Blómstöngullinn er að 30 sm hár, rörlaga. Blöðin eru flöt, lensulaga og mjókka í endann, að 2 sm að breidd, styttri en blómstöngullinn. Blómskipunin er kúlulaga. Krónublöðin eru hvít, stundum tvíodda.
José Manuel Imbamba
José Manuel Imbamba, (f. 7. janúar, 1965) er erkibiskup rómversk-kaþólsku kirkjunnar í Saurimo á Angóla. Hann var skipaður prestur árið 1991 og frá 1992 til 1995 gengdi hann þjónustu við kirkjuna í Luanda. ;
Hann útskrifaðist frá Pontifical Urban University í Róm árið 1999. ;
Frá 22. september til 27. september fór hann til Philadelfíu til að heimsækja fjölskyldu sína auk þess að hitta Frans páfa.
Drep
Drep getur átt við:
Lén (aðgreining)
Lén getur átt við eftirfarandi:
Bragi Þór Hinriksson
Bragi Þór Hinriksson (fæddur 8. júní 1974 í Reykjavík) er íslenskur leikstjóri.
Forfaðirinn
Forfaðirinn er persóna sem kemur fyrir í sjöttu bókinni um Múmínálfana eftir Tove Jansson, Vetrarundur í Múmíndal sem út kom 1957, en þar finnur Múmínsnáðinn hann inni í skáp í strandhúsi múmínfjölskildunnar.
Múmínsnáðinn stóðst ekki mátið að stelast til að opna skápinn í strandhúsinu sem Tikka-tú var þó búin að banna honum. Þá sá hann á gólfinu í skápnum eitthvað lítið og grátt, síðhærð og nefstórt sem mændi á hann. Svo tók veran rás og hvarf út um dyrnar. Snáðinn sá bara í rófuna á verunni þar sem hún hvarf. Tikka-tú skýrði svo út Múmínsnáðanum að þetta hefði verið álfur af því tagi sem Snáðinn hefði litið út áður en hann varð Múmínálfur. „Svona varst þú fyrir þúsund árum,“ sagði hún.
Forfaðirinn kemur síðan aftur við sögu í níundu og síðustu bók Tove Jansson um Múmínálfana Seint í nóvember (s. Sent i november) sem út kom 1970.
Heimildir
List_of_Moomin_characters Luettelo_Muumi-tarinoiden_hahmoista
Timrå
thumb|right|200px|Timrå Timrå er þéttbýli í sveitarfélaginu Timrå i Svíþjóð. Árið 2010 bjuggu þar 10.443 manns.
Slysavarnarskýli
Slysavarnarskýli eru kofar sem standa víðs vegar um Ísland. Þau eru vanalega máluð í skærum, appelsínugulum lit, svo að sem auðveldast sé að greina þau. Tilgangur þeirra er að hýsa fólk, einkum skipbrotsmenn eða aðra sem eru á hrakhólum, og í þeim er því að finna rúm og ábreiður, eldstó, mat, talstöð og annað sem getur orðið til þess að bjarga lífi fólks. Slysavarnarskýlin eru oft notuð af venjulegum ferðamönnum sem eru ekki í neinum nauðum, og er það allt í lagi, svo fremi að þeir éti ekki matinn og gangi að öðru leyti vel um. Flest slysavarnarskýli eru byggð af slysavarnarfélögum, og haldið við af þeim líka.
Snjóvelta
thumb|Snjóveltur Snjóvelta er það þegar snjór hnoðast eða vefst upp í köggla eða vindla, gerist stundum í sunnan þíðviðri. Í þjóðsögum Jóns Árnasonar segir á einum stað: Þegar snjóveltur eru veit á hálfsmánaðarskorpu (snjóveltur eru þegar snjór fýkur í vindla á sléttri jörð).
Max Frisch
Max Frisch (f. 15. maí 1911 d. 4. apríl 1991) var svissneskur rithöfundur. Meðal verka hans eru Andorra, Biedermann og brennuvargarnir og Homo Faber.
1791-1800
1791-1800 var 10. áratugur 18. aldar.
Gros Morne-þjóðgarðurinn
thumb|Kort. thumb|Western Brook Pond. thumbnail|Mígandi Merarfoss: Pissing Mare falls.
Þórir þursasprengir
Ætt Þóris er ekki þekkt en hann var fæddur í Ömð á Hálogalandi, lenti í deilum við Hákon Grjótgarðsson jarl og fór þess vegna til Íslands, að því er segir í Landnámu. Þar er sagt að hann hafi búið á Vatnsá. Það bæjarnafn er nú ekki til en gömul munnmæli voru um það Öxnadal að Hraun hefði áður heitið Vatnsá. Sonur Þóris var Steinröður rammi „er mörgum manni vann bót, þeim er aðrar meinvættir gerðu mein“. Í Landnámu er minnst á viðureign hans við galdrakerlinguna Geirlaugu.
Gros Morne-þjóðgarðurinn
Gros Morne-þjóðgarðurinn (enska: Gros Morne National Park) er þjóðgarður á vesturhluta Nýfundnalands. Hann var stofnaður árið 1973 sem verndarsvæði en gerður að þjóðgarði árið 2005. Stærð hans er 1805 ferkílómetrar. Þjóðgarðurinn tekur nafn sitt frá Gros Morne-fjalli (806 metrar), næsthæsta punkti Nýfundnalands. Fjallið er hluti af Long Range-fjöllum sem eru jarðfræðilega tengd Appalasíufjöllum og eru leifar fjalla sem mynduðust fyrir 1,2 milljarði ára. Hluti fjallanna er myndaður af úthafsjarðskorpu og berg úr möttli. Í fjallendi sem kallast Tablelands má sjá hrjóstrugt landslag með möttulberginu. Þetta þykir áhugavert svæði hvað varðar jarðskorpuhreyfingar.
Western Brook Pond er vatn og eitt sinn fjörður sem er myndað var af jöklum á síðustu ísöld. Pissing Mare Falls, hæsti foss austanverðrar Norður-Ameríku rennur í vatnið.
Árið 1900 var elgur fluttur á svæðið og þrífst hann vel. Önnur algeng dýr eru hreindýr, svartbjörn, rauðrefur, snæhéri, heimskautarefur, gaupa, otur og bjór. Um 20 dagleiðir má finna innan Gros Morne-þjóðgarðsins.
Sturla Gunnarsson, leikstjóri, gerði heimildarmynd um þjóðgarðinn árið 2011.
Tengill
Listi yfir þjóðgarða í Kanada
Hnjáfjall
Hnjáfjall er fjall fyrir austan Keflavík í Suður-Þingeyjarsýslu. Í því er Messuklettur, en um hann liggur landleiðin frá Keflavík til Þorgeirsfjarðar.
Juniperus formosana
Juniperus formosana er tegund af barrtré í Einisætt. Hann er runni eða tré að 15 m hár, Upprunninn frá Kína (frá Tíbet vestur til Zhejiang í austri) og í Taiwan.
Vefjadrep
thumb|right|Holdfúið sár á fæti. thumb|right|Alvarlegt drep í fæti 11 ára drengs.
Drep eða vefjadrep kallast ónáttúrulegur dauði frumna eða vefs. Það sem drep hefur komist í kallast holdfúið eða er fær forskeytið drep-.
Qaqortoq
thumb|right|450px|Qaqortoq. í október, 2008.jpg. Stærsti bær Suður-Grænlands heitir á grænlensku Qaqortoq og á dönsku Julianehåb. Bærinn er aðalbyggð í sveitarfélaginu Kujalleq. Um 3200 íbúar voru þar árið 2013. Um 300 búa utan aðalbyggðarinnar, flestir á 2 hreindýrabúum og 13 sauðfjárbúum. Nafnið Qaqortoq þýðir hið hvíta. Bærinn var stofnaður árið 1775 sem danskur verslunarstaður. Þar er nú menntasetur Suður-Grænlands með menntaskóla, verslunarskóla og háskóla. Þar er einnig eina sútunarverksmiðja Grænlands, Great Greenland, sem verkar skinn af selum og ísbjörnum. Hér var þéttbyggt og eitt aðalsvæði í Eystribyggð hinna fornu Grænlendinga. Enn má víða sjá rústir eftir bæi þeirra, meðal annars kirkjuna á Hvalsey sem er skammt frá byggðakjarnanum í Qaqortoq.
Á rauðum sokkum
Á rauðum sokkum : baráttukonur segja frá er bók um Rauðsokkahreyfinguna sem kom út árið 2011. Í bókinni rekja 12 konur sögu Rauðsokkahreyfingarinnar og segja frá sjálfri sér og hvers vegna þær tóku þátt í baráttu hreyfingarinnar. Konurnar eru: Björg Einarsdóttir, Edda Óskarsdóttir, Elísabet Gunnarsdóttir, Gerður G. Óskarsdóttir, Guðrún Ágústsdóttir, Guðrún Hallgrímsdóttir, Guðrún Friðgeirsdóttir, Helga Ólafsdóttir, Hildur Hákonardóttir, Lilja Ólafsdóttir, Rannveig Jónsdóttir, Vilborg Dagbjartsdóttir og Vilborg Sigurðardóttir. Dagný Kristjánsdóttir ritar eftirmála bókarinnar og Olga Guðrún Árnadóttir ritstýrði bókinni. Bókin var gefin út í Reykjavík af Háskólaútgáfunni og  Rannsóknarstofu í kvenna- og kynjafræðum.
Ingibjörg Hjartardóttir
thumb|Ingibjörg Hjartardóttir thumb|Hljómdiskurinn Velkomin í Villta Vestrið með söngvum úr samnefndu leikriti sem Freyvangsleikhúsið setti upp 1998 Ingibjörg Hjartardóttir (f. 18. maí 1952) er íslenskur rithöfundur og leikritaskáld. Hún hefur einnig þýtt skáldsögur og fengist við ljóðagerð. Ingibjörg er einn af stofnendum Leikfélagsins Hugleiks í Reykjavík og var formaður leikfélagsins um skeið. Hún hefur einnig leikið og leikstýrt. Leikrit hennar hafa verið sýnd af af atvinnuleikhúsum, leikhópum og áhugafélögum víða um land og flutt í Ríkisútvarpinu. Skáldsögur Ingibjargar hafa allar komið út á þýsku.
Ingibjörg fæddist að Tjörn í Svarfaðardal. Foreldrar hennar eru Hjörtur E. Þórarinsson og Sigríður Hafstað á Tjörn. Ingibjörg var gift Degi Þorleifssyni blaðamanni og rithöfundi. Synir þeirra eru Hugleikur Dagsson og Þormóður Dagsson. Seinni eiginmaður hennar er Ragnar Stefánsson jarðskjálftafræðingur, nú professor emrítus.
Leikrit
Leikritið Velkomin í Villta vestrið sem var sérstaklega skrifað fyrir Freyvangsleikhúsið vegna landsmóts hestamanna sem haldið var á Melgerðismelum sumarið 1998, var valið sem áhugaverðasta áhugaleiksýningin á leikárinu.
Leikritið Sálir Jónanna ganga aftur í uppsetningu Hugleiks var valið sem fulltrúi Íslands á norður-evrópska leiklistarhátíð sem haldin var í Harstad í Noregi í ágúst 1998. Síðan var leikhópnum boðið með leikritið á leiklistarhátíð í Litháen sumarið 1999 og til Færeyja þá um haustið.
Skáldsagan Hlustarinn var útvarpssaga RÚV í apríl og maí 2013.
Ítarefni
Jón Daníelsson 1995. Ingibjörg Hjartardóttir: Kom ekki til greina að við yrtum hvort á annað. Betri Helmingurinn. Bókaútgáfan Skjaldborg. Bls. 177-226.
True Grit (kvikmynd frá 2010)
True Grit er bandarískur vestri frá árinu 2010 sem að Coen bræðurnir leikstýrðu, framleiddu og skrifuðu. Þetta er önnur kvikmyndin sem að er byggð á samnefndri bók Charles Portisar frá árinu 1968. Í aðalhlutverkum eru Jeff Bridges, Matt Damon, Hailee Steinfeld, Josh Brolin og Barry Pepper.
Tökur hófust í mars 2010 og myndin fór í kvikmyndahús í Bandaríkjunum þann 22. desember 2010. Myndin var forsýnd fyrir gagnrýnendur snemma í desember. True Grit var opnunarmynd á 61. Alþjóðlegu Kvikmyndahátíðinni í Berlín þann 10. febrúar 2011. Myndin var tilnefnd til tíu Óskarsverðlauna en vann engin.
Söguþráður
Sögumaður myndarinnar er hin fjörutíu gamla Mattie Ross sem segir frá hvernig faðir hennar var myrtur árið 1877 í bænum Fort Smith í Arkansas þegar hún var fjórtán ára gömul. Morðingi föður hennar var einn af undirmönnum hans, Tom Chaney (Josh Brolin) og hann flýr af vettvangi með tvo hesta föðursins og gull sem var í eigu hans.
Mattie ferðast til Fort Smith til þess að leggja lokahönd á erindi föður hennar í bænum. Hún vill tafarlausa hefnd og leitar til hins gamalreynda og grjótharða lögreglumanns Rooster Cogburn (Jeff Bridges), en hann hafnar umleitunum hennar. Að lokum ákveður hann að fara fyrir hana og hún krefst þess að fylgja honum. Á meðan að þau ferðast um vestrið byrjar Mattie að hafa sífellt minni trú á Cogburn, vegna drykkjusemi og hegðunar hans.
Leikurinn tekur nýja stefnu þegar annar lögreglumaður, LaBoeuf (Matt Damon), mætir á svæðið, en hann er einnig á höttunum eftir Chaney. Hann og Rooster taka loks höndum saman til að hafa uppi á Chaney, en þá tekur við hættuleg för.
Sænska karlalandsliðið í knattspyrnu
Sænska karlalandsliðið í knattspyrnu (Sænska: Svenska fotbollslandslaget) keppir fyrir hönd Svíþjóðar á alþjóðlegum vettvangi og er stjórnað af Sænska knattspyrnusambandinu, heimaleikvangur Svía er Friends Arena í Stokkhólmi. Þjálfari liðsins heitir Janne Andersson. Frá 1945 til 1955 var liðið talið með sterkustu liðum heims.
Svíþjóð hefur tólf sinnum tekið þátt á Heimsmeistarakeppni í Knattspyrnu, fyrst árið 1934. sjö sinnum tekið þátt á Evrópumótinu í knattspyrnu. Það hlaut silfur á Heimsmeistaramótinu 1958 á heimavelli, og brons 1950 og 1994. Af fleiri afrekum þess má nefna gull á Ólympíuleikunum 1948 og brons árið 1924 og 1952. Liðið komst einnig í undanúrslit á EM 1992 sem gestgjafar á því móti.
Árangur á stórmótum
thumb|300px|Sænska landsliðið sem náði silfurverðlaunum á heimavelli á HM 1958
Húðgötun
thumb|200px|[[Geirvörtugötun|Geirvörtugatanir og eyrnagatanir]]
Húðgötun eða líkamsgötun á við það að stinga gat á líkamshluta sem setja má skartgrip í. Hún flokkast til líkamsbreytinga. Húðgötun hefur verið stunduð í ýmsum menningum í gegnum tíðina. Helstu tegundir húðgatanna eru eyrnagötun og nefgötun en þær hefur verið víða að finna í sögulegum heimildum og uppgröftum. Elstu múmíurnar voru uppgötvaðar með eyrnalokkum, sem sýnir að húðgötun hafði verið stunduð fyrir að minnsta kosti 5.000 árum. Fyrstu merki um nefgötun eru frá 1.500 f.Kr.
Þó að mörg merki um eyrna- og nefgötun séu til um allan heim er lítið um vara- og tungugötun fyrir utan afrískar og norður-amerískar ættarmenningar. Geirvörtugötun og kynfæragötun hafa líka verið löngu stundaðar, fyrstu merki um geirvörtugötun eru frá Rómaveldinu og heimildir um kynfæragötun lýsa þessu fyrirbæri á Indlandi um 320–500 f.Kr. Uppruni naflagötunnar er ekki svo skýr. Í Vesturlöndum hafa vinsældir húðgötunnar sveiflast í gegnum tíma, en hafa farið vaxandi frá lokum seinni heimsstyrjaldarinnar, þannig að í dag er hún orðin hluti af meginstraumsmenningu.
Byggingarlíffræði
thumb|DNA helix. Byggingarlíffræði (á ensku Structural Biology) er þverfagleg undirgrein efnafræði og líffræði sem rannsakar þrívíddarbyggingu lífefna, svosem prótína, og kjarnsýra, og meðal annars tenginguna milli uppbyggingu mismunandi lífsameinda og starfsemi þeirra.
Saga byggingarlíffræði
Kjarnsegulherma (á ensku nuclear magnetic resonance) var fyrst notuð árið 1985 til þess að greina byggingu prótíns. thumb|Samanburður á mismunandi þrívíddarbyggingu mýóglóbíns frá svíni og hval. Árið 2017 unnu Jacques Dubochet, Joachim Frank og Richard Henderson Nóbelsverðlaun í efnafræði fyrir þeirra þátt í að þróa aðferð til þess að skoða byggingu frjálsra próteina í lausn. Aðferðin felur í sér að steypa lífsýni í ofurkældan vökva, svo sem fljótandi etan, og skoða það síðan með ofurkældri rafeindasmásjá (á ensku cryogenic electron microscopy). thumb|Bygging Zikaveirunnar. thumb|Prótínið og umritunarþátturinn Cro bundinn DNA.
Aðferðir
Lífefni og lífeindir eru að jafnaði of lítil til þess að geta skoðað þær með hefðbundnum smásjám. Hins vegar, ef ótal einsleitra lífsameinda er skoðað samtímis má leiða út byggingu þeirra, með ákveðnum takmörkunum, með eftirfarandi aðferðum:
1781-1790
1781-1790 var 9. áratugur 18. aldar.
Campanula carpatha
Campanula carpatha er tegund af klukkuætt (Campanulaceae), ættuð frá Karpathos (eyja í suðurhluta Eyjahafs.
Acer tenellum
Acer tenellum er lauftré af ættkvísl hlyna (Acer) sem er frá Kína (Hubei og Sichuan). Hann getur orðið allt að 7 m hár.
Maximilian von Baden
Maximilian fursti af Baden (Maximilian Alexander Friedrich Wilhelm; 10. júlí 1867 – 6. nóvember 1929), oft kallaður Max von Baden, var þýskur aðalsmaður, herforingi og stjórnmálamaður. Hann var erfinginn að hertogadæminu Baden og var í stuttan tíma kanslari Þýskalands í lok fyrri heimsstyrjaldarinnar. Hann sótti um vopnahlé fyrir hönd Þjóðverja í lok styrjaldarinnar í samræmi við fjórtán punkta Woodrows Wilson Bandaríkjaforseta. Til að samræmast punktunum breytti hann þýsku ríkisstjórninni í þingræðisstjórn með því að veita leiðtoga Jafnaðarmanna, Friedrich Ebert, kanslaraembættið og lýsa síðan einhliða yfir afsögn Vilhjálms 2. Þýskalandskeisara þann 9. nóvember 1918. Með þessu var Weimar-lýðveldið stofnað.
Æviágrip
Maximilian fæddist í Baden-Baden og var sonur prússneska furstans og herforingjans Vilhjálms af Baden og konu hans, Maríu von Leuchtenberg. Hann hlaut menntun í anda húmanisma og varð herliði í prússneska hernum á unga aldri. Hann giftist Maríu Lovísu af Hanover, prinsessu af Stóra-Bretlandi og Írlandi, hertogaynju af Braunschweig-Lüneburg, dóttur Þyrí Danaprinsessu og Ernst Ágústs hertoga af Cumberland, krónprinsins af Hanover. Maximilian hætti virkri herþjónustu árið 1911 sem majór-hershöfðingi.
Maximilian var frændi og síðar erfingi hins barnlausa lénsherra hertogadæmisins Baden, Friðriks 2. stórhertoga. Hann tók við af Friðrik sem ættarhöfuð Baden-fjölskyldunnar árið 1928.
Baden gerðist kanslari Þýskalands í stað Georgs von Hertling í lok fyrri heimsstyrjaldarinnar, í október árið 1918. Þjóðverjar höfðu í raun tapað stríðinu og hlutverk Badens var að semja um vopnahlé við bandamenn. Hann var ekki sammála þýsku herforingjunum um það hvernig skyldi staðið að friðarumræðunum en hann þáði þó kanslaraembættið og leiddi fyrstu þýsku ríkisstjórnina með þátttöku stærsta flokksins á ríkisþinginu, Jafnaðarmannaflokksins. Jafnaðarmennirnir Friedrich Ebert og Philipp Scheidemann voru ráðherrar í ríkisstjórn Badens.
Friðarviðræður Baden-stjórnarinnar voru truflaðar af byltingum sem brutust út í Þýskalandi árið 1918. Baden gerði sér grein fyrir því að keisarinn gæti ekki ríkt áfram og til þess að fyrirbyggja sósíalíska byltingu í Þýskalandi lýsti Baden einhliða yfir afsögn keisarans þann 9. nóvember 1918. Eftir afsögn keisarans sagði Baden sjálfur af sér og leyfði Ebert að gerast kanslari í von um að hann myndi eiga auðveldara með að semja við bandamenn. Á sama tíma hafði Scheidemann lýst yfir stofnun lýðveldis í Þýskalandi.
Baden afþakkaði boð Eberts um að gerast ríkisstjóri nýju stjórnarinnar og tók ekki frekari þátt í þýskum stjórnmálum. Þótt hann þyki almennt ekki hafa verið merkilegur kanslari hefur honum stundum verið hrósað fyrir að hjálpa til við friðsamleg stjórnarskipti þegar keisaraveldið í Þýskalandi var að hruni komið.
Fullorðnisteiknmyndir
Adult Animation (eða fullorðnisteiknmyndir) er tegund af teiknuðum grín - sjónvarpsþætti ætluðum fullorðnum.
Dæmi um Adult Animation þætti:
Það hafa verið gerðir tveir íslenskir teiknimyndaþættir: Tvíhöfði og Hulli.
Grávorblóm
Grávorblóm (fræðiheiti: Draba incana ) er lítil fjölær blómplanta sem finnst í kaldtempraða beltinu á norðurhveli jarðar (NA-Norður Ameríku, Grænlandi, Íslandi og Evrópu til Úralfjalla). Á Íslandi er grávorblóm algengt á láglendi.
Geirleifur Hrappsson
Geirleifur Hrappsson var landnámsmaður í Eyjafirði. Hann nam Hörgárdal að norðvestan, allt upp til Myrkár, og bjó í Haganum forna, það er að segja Fornhaga.
Landnáma segir að bróðir Geirleifs hafi verið Grenjaður Hrappsson, landnámsmaður á Grenjaðarstað. Sonur Geirleifs var Björn hinn auðgi, forfaðir Auðbrekkumanna.
Johannes Hevelius
thumb|230px|Jóhannes Hevelíus Johannes Hevelius, pol. Jan Heweliusz (28. janúar 1611 – 28. janúar 1687) var borgarfulltrúi og borgarstjóri í Gdańsk, sem var á þeim tíma í Pólsk-litháíska samveldinu. Hann var líka stjarnfræðingur og er talinn sá fyrsti til að kortleggja tunglið. Auk þess kynnti hann tíu ný stjörnumerki til sögunnar, en sjö þeirra eru enn viðurkennd í dag. Í Póllandi er hann þekktur undir pólska nafni sínu Jan Heweliusz en hitt nafnið er latnesk útgáfa þess.
Árið 1651 varð hann borgarfulltrúi og hafði alltaf haft áhuga á borgarstjórnarmálum. Samt hafði hann rækt áhuga á stjörnufræði frá 1639, en hann byggði stjörnuathugunarstöð á þökum þriggja samtengdra heimila sinna árið 1641. Á stöðinni var stór sjónauki sem hafði 46 metra brennivídd með röri úr viði og vír sem hann smíðaði sjálfur. Stjörnuathugunarstöðin hét Sternenburg (latína: Stellaeburgum; pólska: Gwiezdny Zamek) eða „Stjörnuvirki“.
Hann giftist tvisvar og eignaðist fjögur börn. Árið 1679 kom upp eldur í stjörnuathugunarstöðinni og hún eyðilagðist ásamt verkfærunum hans og bókum. Heilsufar hans versnaði eftir eldsvoðann en hann lést árið 1687 á afmælinu sínu. Afkomendur hans eru enn á lífi í dag en þeir búa í þorpinu Urzędów í Suðaustur-Póllandi.
Máfar
Máfar (fræðiheiti Laridae) eru meðalstórir eða stórir strandfuglar, oftast gráir eða hvítir með svört svæði á höfði og vængjum. Þeir lifa helst á fiski en éta einnig skordýr, fuglsunga, egg og ýmis konar úrgang.
Tegundir
'Ættkvíslin Larus''
'Ættkvíslin Ichthyaetus''
'Ættkvíslin Leucophaeus''
Bombus amurensis
Bombus amurensis er tegund af humlum, ættuð frá austasta hluta Rússlands, Mongólíu og Kína.
Máfar
Tegundir
'Ættkvíslin Saundersilarus''
'Ættkvíslin Hydrocoloeus''
'Ættkvíslin Rhodostethia''
'Ættkvíslin Rissa''
'Ættkvíslin Pagophila''
'Ættkvíslin Xema''
'Ættkvíslin Creagrus''
Máfar á Íslandi
Á Íslandi eru sjö tegundir máfa sem verpa að staðaldri, tvær tegundir hafa hér vetursetu og ein sést hér árið um kring. Þessar tegundir eru:
Gas Money
Gas Money er stuttskífa og fyrsta útgáfa hljómsveitarinnar Contalgen funeral. Hún kom út á haustmánuðum ársins 2011. Á diskinum eru 5 lög sem komu síðar út á fyrstu plötu bandsins, Pretty Red Dress.
Póló og Bjarki (1967)
Póló og Bjarki er 45-snúninga hljómplata gefin út af Tónaútgáfunni árið 1967. Á henni flytja Póló og Bjarki fjögur lög. Platan er hljóðrituð í mono. Ljósmynd: Ljósmyndastofa Páls. Prentun umslags: Valprent hf. Akureyri.
3. júlí
3. júlí er 184. dagur ársins (185. á hlaupári) samkvæmt gregoríska tímatalinu. 181 dagur er eftir af árinu.
Zdeno Chara
Zdeno Chara (f. 18. mars 1977) er slóvakískur íshokkíleikmaður sem leikur í vörn Boston Bruins í Bandaríkjunum.
Vicarage Road
Vicarage Road er knattspyrnuvöllur í Watford á Englandi og heimavöllur Watford F.C.. Völlurinn tekur rúm 22.000 í sæti. Verið er að stækka völlinn. Ein stúkan heitir Sir Elton John stand en tónlistarmaðurinn Elton John hefur stutt við liðið.
Allium xichuanense
Allium xichuanense er með stakan egglaga lauk að 12 mm í þvermálh. Blómstöngullinn er að 40 sm hár, rörlaga. Blöðin eru pípulaga, að 4mm í þvermál, um það bil jafnlöng blómstönglinum. Blómskipunin er kúlulaga, þéttsetin mörgum gulum blómum.
Animeklúbbur
Animeklúbbur er samansafn áhugamanna um anime og manga. Margir þeirra eru tengdir nemendafélögum og ungmennahúsum á Íslandi en þeir hafa aðallega verið virkir að vetri til og legið í dvala á sumrin.
Daisuke Oku
Daisuke Oku (7. febrúar 1976 - 17. október 2014) var japanskur knattspyrnumaður. Hann spilaði 26 leiki og skoraði 2 mörk með landsliðinu.
Degú
Degú (fræðiheiti: Octodon degus) er lítið nagdýr sem er upprunið frá mið-Síle. Degú er ljósbrúnn að lit og með gula flekki. Lengd búks er frá 25-31 sentimetrar og þyngd er frá 170-400 grömm. Lífslíkur eru yfirleitt um 6-8 ár en geta verið allt að 13 ár.
Degúar eru mikil félagsdýr og lifa í holum sem þeir grafa saman. Talin hafa verið 15 sérstök hljóð sem þeir gefa frá sér til tjáningar. Kvendýrin eiga það til að sinna ungum annarra kvendýra. Ungarnir verða frá 2-12 í einu goti. Degúar eru virkir á daginn og hafa góða sjón.
Degúar eru ólöglegir í ákveðnum fylkjum Bandaríkjanna; Kaliforníu, Utah, Georgíu og Alaska. Í Kanada eru þeir ólöglegir á Nýfundnalandi og Labrador. Þeir eru alfarið ólöglegir á Nýja-Sjálandi.
Visual Basic .NET
Visual Basic .NET (VB.NET) er forritunarmál hannað af Microsoft.
Åre
thumb|right|200px|Åre, [[febrúar 2003]] Åre er þéttbýli í sveitarfélaginu Åre i Svíþjóð. Þar búa 1 417 manns (2010).
Homo Faber
Homo Faber er skáldsaga eftir svissneska rithöfundinn Max Frisch. Sagan var fyrst gefin út í Þýskalandi árið 1957. Sagan er frásögn í fyrstu persónu og söguhetjan Walter Faber er farsæll verkfræðingur sem ferðast um Evrópu og Suður-Ameríku á vegum UNESCO. Heimsmynd hans sem byggir á rökfræði, líkindareikningi og tækni er skoruð á hólm gegnum röð ótrúlegra tilviljana. Þegar tilviljanir og fortíð hans koma saman þá kvarnast upp úr tæknihyggju hans og hann neyðist til að skoða líf sitt í nýju og framandi ljósi. Sögupersónan Homo Faber er tæknivera sem afneitar tilfinningum, gróanda og frósemi og lítur á manneskjuna sem nokkurs konar vél. Undirtitill bókarinnar er skýrsla, skýrsla sem Walter Faber skrifar um líf sitt. Þessari skýrslu er skipt i tvo kafla og er hver kafli skrifaður í brotum sem ekki eru í tímaröð og líkjast dagbókarbrotum.
Bókin kom út 1987 í íslenskri þýðingu Ástráðs Eysteinssonar og Eysteins Þorvaldssonar.
Bonne af Lúxemborg
Bonne af Lúxemborg (20. maí 1315 – 11. september 1349) eða Bonne af Bæheimi, upphaflega Jutta eða Júdit, var hertogaynja af Normandí og fyrri kona Jóhanns 2. Frakkakonungs. Hún varð þó aldrei drottning Frakklands þar sem hún lést áður en maður hennar varð konungur.
Jutta var fædd í Prag og var næstelsta dóttir Jóhanns blinda af Lúxemborg, konungs Bæheims, og fyrri konu hans Elísabetar af Bæheimi. Föðurafi hennar var Hinrik 7. keisari. Yngri bróðir hennar var Karl 4., sem krýndur var keisari hins Heilaga rómverska ríkis sex árum eftir lát hennar. Hún var upphaflega trúlofuð Kasimír 3., konungi Póllands, en ekki varð af þeim ráðahag og 28. júlí 1332 giftist hún Jóhanni, krónprinsi Frakklands. Hún var þá 17 ára en hann 13. Faðir hans gerði hann skömmu síðar að hertoga af Normandí og varð Jutta þá hertogaynja og nefndist Bonne eftir að hún kom til Frakklands.
Ein ástæða þess að Filippus 6. Frakkakonungur valdi Bonne sem konu sonar síns fremur en einhverja barnunga prinsessu var að hann vildi að hún gæti farið að ala erfingja sem fyrst og það gekk eftir, Bonne ól fjóra syni á fjórum árum og tryggði þar með ríkiserfðirnar. Synirnir komust allir upp og voru það þeir Karl 5. Frakkakonungur, Loðvík 1. hertogi af Anjou, Jóhann hertogi af Berry og Filippus 2. hertogi af Búrgund. Þrjár dætur þeirra komust líka upp og voru það Jóhanna kona Karls 2. Navarrakonungs, María kona Róberts hertoga af Bar og Ísabella, kona Gians Galeazzo 1., hertoga af Mílanó.
Bonne dó í Svarta dauða, 11. september 1349, í Maubisson í Frakklandi, og er grafin í klaustrinu þar. Jóhann maður hennar giftist seinni konu sinni fáeinum mánuðum síðar.
Afganska karlalandsliðið í knattspyrnu
Afganska karlalandsliðið í knattspyrnu er fulltrúi Afganistan í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni heimsmeistaramóts.
Pierre-Emerick Aubameyang
Pierre Emerick-Aubameyang (fæddur 18. júní 1989) er gabonskur knattspyrnumaður sem spilar fyrir Olympique de Marseille og gabonska landsliðið. Hann er annálaður fyrir hraðan leikstíl. Hann hefur skorað yfir 330 mörk í öllum keppnum.
Silli og Valdi
Silli og Valdi var matvöruverslanakeðja sem þeir Sigurliði Kristjánsson og Valdimar Þórðarson stofnuðu á Vesturgötu 52 í vesturbæ Reykjavíkur árið 1925. Árið 1927 hófu þeir verslunarrekstur í elsta húsi Reykjavíkur, Aðalstræti 10. Þeir voru umfangsmiklir í rekstri matvöruverslana um alla borgina næstu áratugi og byggðu meðal annars húsið Austurstræti 17 árin 1963-65 og verslunarmiðstöðina Glæsibæ í Álfheimum 1970. Sigurliði lést árið 1972 og var þá fyrirtækið, sem var einkafyrirtæki þeirra tveggja, tekið til arfskipta. Árið 1974 tók Sláturfélag Suðurlands yfir verslunarreksturinn í Glæsibæ og næstu ár voru aðrar verslanir seldar. Síðasta verslunin sem bar nafnið Silli og Valdi var lítil matvöruverslun á Háteigsvegi 2.
Pierre-Emerick Aubameyang
Aubameyang hóf ferilinn í Frakklandi og hélt svo til Borussia Dortmund í Þýskalandi. Hann varð markahæsti leikmaðurinn í Bundesliga tímabilið 2016-2017.
Silli og Valdi
Kona Sigurliða, Helga Jónsdóttir, lést árið 1978 og var þá eigum þeirra, sem voru gríðarmiklar, ráðstafað til lista- og menningarmála í samræmi við óskir þeirra. Meðal þeirra sem fengu fjárupphæðir úr dánarbúinu voru Leikfélag Reykjavíkur, Íslenska óperan og Listasafn Íslands. Þá voru stofnaðir sjóðir kenndir við þau hjónin fyrir nemendur í raunvísindanámi og rannsóknir í læknisfræði. Valdimar Þórðarson lést árið 1981.
Pierre-Emerick Aubameyang
Frá 2018 til 2022 var hann með Arsenal. Aubameyang skoraði 22 mörk á tímabilinu 2018-2019 í ensku úrvalsdeildinni og deildi markakóngstitlinum með Sadio Mané og Mohamed Salah. Í desember 2021 var Aubameyang sviptur kapteinstitlinum í Arsenal eftir agabrot.
Hann hélt í kjölfarið til Barcelona. Hann skoraði þrennu í sínum þriðja leik í La Liga. Í september 2022 fór hann aftur til London þegar hann samdi við Chelsea.
Faðir hans spilaði knattspyrnu fyrir gabonska landsliðið og í Frakklandi, einnig spila hálfbræður hans knattspyrnu. Móðir Aubameyang er spænsk.
Þann 19. maí 2022 tilkynnti Aubameyang opinberlega að hann hefði hætt á alþjóðavísu eftir 73 landsleiki og 30 mörk skoruð. Hann endurskoðaði ákvörðun sína og hélt áfram með landsliðinu.
Brákarey
thumb|Borgarnes, Brákarey til hægri Brákarey er lítil klettaey fram af Borgarnesi og er eyjan tengd við land með brú yfir Brákarsund.
Eyjan er sögð nefnd eftir Þorgerði brák, sem var ambátt á Borg og fóstra Egils Skallagrímssonar. Í Egils sögu segir að Skallagrímur Kveldúlfsson á Borg, faðir Egils, hafi banaði Þorgerði brák á Brákarsundi með steinkasti.
Gljámispill
Gljámispill (fræðiheiti: Cotoneaster lucidus) er runni af rósaætt. Hann verður 2-3 metra hár.
Folafluga
Folafluga (fræðiheiti Tipula paludosa) er tegund af hrossaflugu. Hún er nýr landnemi á Íslandi, sást fyrst í Hveragerði og hafði borist yfir Hellisheiði til Kollafjarðar árið 2005 og til Reykjavíkur 2010. Lirfur folaflugu geta skaðað garðagróður, þær halda sig efst í sverði og naga rótarhálsa plantna.
Rakarafrumvarpið
Halldór Laxness skrifaði um deilurnar um rakarafrumvarpið í Brekkukotsannál og notaði það sem dæmi um hve Íslendingar eyddu miklu púðri í tittlingaskít meðan aðalatriðin yrðu útundan. Hann segir hæðnislega frá rakarafrumvarpinu í bókinni:
Eftirlitsmaðurinn, persóna í Brekkukotsannál, lætur í ljós skoðanir sínar á frumvarpinu. Hann segir þar:
Ignacy Łukasiewicz
thumbnail|hægri|Ignacy Lukasiewicz Jan Józef Ignacy Łukasiewicz (1822 - 1882) var pólskur lyfjafræðingur og var fyrstur til að uppgötva aðferð til að eima steinolíu úr olíu. Hann var stofnandi pólsks olíuiðnaðar og frumherji í alþjóðaviðskiptum með olíu. Þessi viðskipti gerðu hann vellauðugan og notaði hann auð sinn til góðgerðamála innan mið-Evrópu.
Uggi
thumb|(1) Eyruggi, (2) Kviðuggi, (3) Bakuggi, (4) fituuggi, (5) Gotraufaruggi, (6) Sporðblaðkan Uggi er útlimur fiska sem þeir nota oftast til að knýja sig áfram með og til að halda jafnvægi. Lögun og samsetning ugganna er mjög breytileg eftir fisktegundum og á sumum hafa einstaka uggar þróast og orðið að líffærum, til dæmis hið lýsandi agn á höfðinu á kjaftagelgjum og sogskál á kviðnum hjá hrognkelsum.
Helstu uggar fiska
Aðrir uggar
Skutskär
thumb|right|200px|[[Skutskärs kirkja]] Skutskär er þéttbýli í sveitarfélaginu Älvkarleby i Svíþjóð. Þar búa 6 075 manns (2010).
Vallónska
Vallónska (Walon) er rómanskt mál sem var aðalmál í meirihluta Vallóníu í Belgíu og nokkrum þorpum í norðurhluta Frakklands (í kringum Givet) til miðrar 20. aldar. Það tilheyrir ættini langues d'oïl, en franska er mest talaða málið í ættinni. Vallónska varð til þegar furstadæmið Liège var stækkað í suður- og vesturátt árið 980.
Þrátt fyrir ríku bókmenntasögu vallónsku hefur notkun tungumálsins dregst saman töluvert frá því að Frakkland innlimaði Vallóníu árið 1795. Á þessu tímabili var franska gerð að tungumáli daglegra samskipta og var í miklu meir áberandi stöðu en áður fyrr. Eftir fyrri heimsstyrjöldina varð franska kennslumálið í skólum og frá 1952 var börnum var refsað með lögum fyrir að nota vallónsku. Í kjölfar þess hefur dregið úr miðlun málsins til næstu kynslóðanna, með þeim afleiðingum að málið er næstum orðið útdautt. Í dag hafa flestir unglingar litla sem enga kunnáttu í vallónsku.
Ýmis samtök og hópar eru að vinna í að halda tungumálinu lifandi. Vallónska var formlega viðurkennd sem „innfætt svæðisbundið tungumál“ í Belgíu árið 1990. Auk þess hefur verið unnið að stöðlun málsins, til dæmis voru staðlaðar sameiginlegar stafsetningarreglur teknar upp árið 2003. Áður fyrr var kerfi frá 1900 notað til að rita mismunandi mállýskur, en engar staðlaðar stafsetningarreglur voru til staðar. Nýju reglurnar hafa gert það hægt að gefa út stór ritverk, svo sem vallónska útgáfu Wikipedia, sem var sett á laggirnar árið 2003. Árið 2004 var teiknimyndablað í Tintin-seríunni gefið út á vallónsku.
Klakkur (Strandir)
Klakkur er fjall sem stendur í botni Kollafjarðar á Ströndum. Sunnan megin við fjallið er Þrúðardalur en norðan við það er lítill dalur, Húsadalur þar sem stendur bærinn Fell.
Davíð Tómas Tómasson
Davíð Tómas Tómasson (f. 21. október 1988), einnig þekktur sem Dabbi T, er íslenskur dómari og tónlistarmaður.
Dómari
Davíð er dómari í körfuknattleik. Árið 2017 var hann skipaður opinber dómari FIBA.
Tónlistarferill
Davíð, sem kemur fram undir listamannsnafninu Dabbi T, byrjaði að rappa á unglingsárum sínum. Sextán ára gamall gaf hann út sína fyrstu smáskífu, Þröngar píkur. Árið 2007 gaf hann út rapplötuna Óheflað málfar. Hann var meðlimur í hópnum 32c ásamt Emmsjé Gauta og Nagmús. Árið 2017 gaf Davíð út plötuna T.
Hljóðritaskrá
Breiðskífur
Vígslubiskup
Vígslubiskup er það embætti innan Íslensku þjóðkirkjunnar og sambærilegra kirkna sem er næst fyrir neðan biskup og næst fyrir ofan prófast. Á Íslandi eru tveir vígslubiskupar, og situr annar á Hólum í Hjaltadal í Skagafirði og hinn í Skálholti í Biskupstungum.
Stofnað var til vígslubiskupsembættanna samkvæmt stjórnarfrumvarpi sem samþykkt var á Alþingi 1909. Danakonungur hafði ákveðið með tilskipun 1787 að biskupar á Íslandi skyldu vígja hvorn annan en þyrftu ekki lengur að sækja sér vígslu til Danmerkur eins og verið hafði um aldir (nema hvað Bauka-Jón Vigfússon hafði verið vígður af Brynjólfi Sveinssyni Skálholtsbiskupi í Skálholti árið 1674). Samkvæmt þessari tilskipun vígði Sigurður Stefánsson Hólabiskup Geir Vídalín til embættis Skálholtsbiskups á Hólum 30. júlí 1797 en hann var eini biskupinn sem hlaut vígslu samkvæmt tilskipuninni því þegar Sigurður biskup lést ári síðar var ákveðið að sameina biskupsembættin.
Þegar biskupinn var aðeins einn var ekki lengur hægt að fara að tilskipuninni og voru því eftirmenn Geirs allir vígðir í Danmörku, allt þar til Hallgrímur Sveinsson sagði af sér biskupsembætti haustið 1908 og vígði sjálfur eftirmann sinn, Þórhall Bjarnarson, í Dómkirkjunni í Reykjavík. Í framhaldi af því lagði Jón Þorkelsson fram tillögu um stofnun tveggja vígslubiskupaembætta og skyldu þeir hafa það embætti að vígja biskupa, svo og presta í forföllum biskups.
Vígslubiskupar hljóta biskupsvígslu þegar þeir eru settir í embætti og ef vígslubiskup er síðan kjörinn biskup þarf hann ekki að fá vígslu að nýju, er aðeins settur í embætti.
Upphaflega voru mörk vígslubiskupsdæmanna þau sömu og gömlu biskupsdæmanna en þeim hefur nú verið breytt til að jafna stærð biskupsdæmanna. Ennfremur var ákveðið með lögum 1990 að vígslubiskuparnir skyldu sitja á gömlu biskupssetrunum og vera sóknarprestar þar.
Skyggnigáfa
Skyggnigáfa (ófreskigáfa eða skyggni) er ætlaður hæfileiki þeirra, sem segjast skynja með yfirnáttúrlegum hætti ýmislegt sem öðrum er hulið. Sumir með skyggnigáfu segjast „sjá“ álfa, drauga eða aðrar yfirnáttúrulegar verur. Aðrir þykjast geta séð fyrir um óorðna atburði eða skynjað fortíð hluta með því einu að handfjatla þá.
Allmargir telja sig hafa skyggnigáfu, en margir eru efins, því þrátt fyrir all-umfangsmiklar rannsóknir hefur ekki enn tekist með vísindalegum aðferðum að staðfesta skyggnigáfu.
Tengt efni
Hellsehen
JScript
JScript er Microsoft-útgáfa af JavaScript (notuð í t.d. Internet Explorer, en ekki í Microsoft Edge). Útfærsla Microsoft heitir bara JScript til að losna við vörumerkja-vandamál ("[Microsoft] did not want to deal with Sun Microsystems about the trademark issue" ).
Jóhanna af Auvergne, Frakklandsdrottning
thumb|right|Jóhanna af Auvergne. '''Jóhanna 1. af Auvergne''' (8. maí 1326 – 29. september 1360) var drottning Frakklands frá 1350, seinni kona Jóhanns 2. Frakkakonungs, sem einnig var seinni maður hennar.
Jóhanna var dóttir Vilhjálms greifa af Auvergne og Boulogne og konu hans Marguerite d'Évreux, systur Filippusar 3., konungs Navarra. Hún erfði greifadæmi föður síns og þegar hún giftist fyrri manni sínum, Filippusi syni Ottós 4., hertoga af Búrgund, um árið 1338, tók hann titilinn greifi af Auvergne. Hann dó 1346 þegar hestur sparkaði í höfuð hans. Þau áttu dótturina Jóhönnu og soninn Filippus, sem fæddur var sama ár og faðir hans dó og erfði hertogadæmið Búrgund eftir afa sinn 1350, en bæði létust á unglingsárum.
Þann 13. febrúar 1349 gekk Jóhanna að eiga Jóhann krónprins Frakklands, sem hafði misst fyrri konu sína í Svarta dauða nokkrum mánuðum áður. Þau átu saman tvær dætur sem dóu ungar. Jóhanna dó 1360 og erfði Filippus sonur hennar hana en dó sjálfur ári síðar og Jóhann konungur, stjúpfaðir hans, erfði þá hertogadæmið Búrgund eftir hann.
Bombus vancouverensis
Bombus vancouverensis er tegund af humlum sem er útbreidd í fjöllum vesturhluta N-Ameríku. Nær allar heimildir um B. bifarius eru í raun um B. vancouverensis.
Nobuhisa Yamada
Nobuhisa Yamada (fæddur 10. september 1975) er japanskur fyrrverandi knattspyrnumaður. Hann spilaði 15 leiki og skoraði 1 mark með landsliðinu.